Σίντζι Κάγκαβα

Ο **Σίντζι Κάγκαβα** (ιαπωνικά ,  *"Κάγκαουα Σίντζι"*, γενν. στις 17 Μαρτίου 1989) είναι Ιάπωνας ποδοσφαιριστής, ο οποίος αγωνίζεται ως μέσος στο πρωτάθλημα Ιαπωνίας για την Σερέσο Όσακα.

## Σταδιοδρομία σε συλλόγους

### Σερέσο Όσακα
Το 2007, σε ηλικία 17 ετών, υπέγραψε επαγγελματικό συμβόλαιο με τον σύλλογο από την Ιαπωνία και για τα επόμενα τρία χρόνια αποτέλεσε έναν από τους σημαντικότερους παίκτες της ομάδας. 

### Ντόρτμουντ
Το καλοκαίρι του 2010 ο Σίντζι Κάγκαβα μετακινήθηκε στη Μπορούσια Ντόρτμουντ έναντι 350.000 ευρώ. Στις 23 Αυγούστου 2010 έκανε το ντεμπούτο του με τη Ντόρτμουντ στη Μπούντεσλιγκα. Σκόραρε για πρώτη φορά με τη φανέλα της Ντόρτμουντ στο ΟΥΕΦΑ Γιουρόπα Λιγκ εναντίον της Καραμπάγ ΦΚ.

### Μάντσεστερ Γιουνάιτεντ
Στις 5 Ιουνίου του 2012 συμφωνήθηκε η μετακίνηση του Κάγκαβα στη Μάντσεστερ Γιουνάιτεντ. Στις 3 Ιουλίου 2012 πήρε το νούμερο "26" στην κόκκινη φανέλα. Στις 2 Μαρτίου του 2013 έκανε το πρώτο του χατ-τρικ με τους "κόκκινους διαβόλους" στη νίκη της ομάδας του με 4-0 εναντίον της Νόριτς Σίτι και έγινε ο πρώτος Ασιάτης που πέτυχε χατ-τρικ στην Πρέμιερ Λιγκ.

### Ντόρτμουντ (2η θητεία)
Ο Κάγκαβα επέστρεψε στη Γερμανία για τη Ντόρτμουντ στις 31 Αυγούστου του 2014. Στις 14 Ιουλίου του 2017 συμφώνησε την επέκταση του συμβολαίου του στους Βεστφαλούς για ακόμη 3 χρόνια, δηλαδή μέχρι το 2020. 

### ΠΑΟΚ Θεσσαλονίκης
Τον Ιανουάριο του 2021 μεταγράφηκε στον ΠAOK. Μέχρι το τέλος της σεζόν αγωνίστηκε σε 8 αγώνες έχοντας 1 ασίστ. Με τον ΠΑΟΚ, κέρδισε το Κύπελλο Ελλάδας για το 2020-2021. Στον τελικό, ο ΠΑΟΚ ήρθε αντιμέτωπος με τον ΟΣΦΠ και επικράτησε με σκορ 2-1. Ο ίδιος δεν αγωνίστηκε. Τον Δεκέμβριο του 2021 αποχώρησε από τον ΠΑΟΚ μετά από μία πολύ απογοητευτική πορεία και ο ίδιος μάλιστα ζήτησε συγνώμη που δεν απέδωσε τα αναμενόμενα. 

### Σιντ-Τρέιντενσε ΦΦ
Τον χειμώνα του 2022, υπέγραψε συμβόλαιο με την βελγική ομάδα Σιντ-Τρέιντενσε ΦΦ. Στο Βέλγιο έμεινε για έναν χρόνο, όπου κατέγραψε συνολικά 18 συμμετοχές και πέτυχε 2 γκολ, ενώ πρόσφερε και 1 ασίστ. 

### Σερέσο Όσακα (2η θητεία)
Τον χειμώνα του 2023 αποφάσισε να επιστρέψει στην πατρίδα του και να αγωνιστεί στο πρωτάθλημα Ιαπωνίας και για λογαριασμό της Σερέσο Όσακα, από όπου ξεκίνησε την καριέρα του. 

## Εθνική ομάδα
Ο Kάγκαβα ήταν στην 23άδα της Ιαπωνίας στο Μουντιάλ 2010 στη Νότια Αφρική, συμμετείχε στο Ασιατικό κύπελλο το 2012, 2015 και 2016 καθώς και στο Κύπελλο Συνομοσπονδιών 2013. Επίσης ήταν στην 23άδα της Εθνικής Ιαπωνίας στο Μουντιάλ 2014 στη Βραζιλία και στο Μουντιάλ 2018 στη Ρωσία, όπου μάλιστα πέτυχε γκολ εναντίον της Εθνικής Κολομβίας από το σημείο του πέναλτι συμβάλλοντας στη νίκη της Ιαπωνίας με 2-1, την πρώτη ασιατικής εθνικής ομάδας σε βάρος λατινοαμερικανικής.

## Διακρίσεις
### Διεθνείς
; Ιαπωνία

* Ασιατικό Κύπελλο Εθνών Ποδοσφαίρου: 2011

### Με συλλόγους
; Ντόρτμουντ

* Μπούντεσλιγκα: 2010-11, 2011-2012
* Κύπελλο Γερμανίας: 2011-12, 2016-17

; Μάντσεστερ Γιουνάιτεντ

* Πρέμιερ Λιγκ: 2012-13
* Κομιούνιτι Σιλντ: 2013

; ΠΑΟΚ

* Κύπελλο Ελλάδος: 2020-21

## Παραπομπές


## Εξωτερικοί σύνδεσμοι

* 
* 
* 
* 
* 

Κατηγορία:Ιάπωνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ιαπωνίας U19
Κατηγορία:Ποδοσφαιριστές Εθνικής Ιαπωνίας Κ20
Κατηγορία:Ποδοσφαιριστές ολυμπιακής ομάδας Ιαπωνίας
Κατηγορία:Ποδοσφαιριστές Εθνικής Ιαπωνίας
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ποδοσφαιριστές Ασιατικού Κυπέλλου Εθνών 2011
Κατηγορία:Παίκτες νικητές Ασιατικού Κυπέλλου Εθνών Ποδοσφαίρου
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Σερέσο Όσακα
Κατηγορία:Ποδοσφαιριστές Τζε 1 Λιγκ
Κατηγορία:Ποδοσφαιριστές Τζε 2 Λιγκ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Μπούντεσλιγκα
Κατηγορία:Ιάπωνες ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Μπορούσια Ντόρτμουντ ΙΙ
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Σεγούντα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σιντ-Τρέιντενσε ΦΦ
Κατηγορία:Ξένοι ποδοσφαιριστές στο Βέλγιο